FC København præsenterer en ny spiller i eftermiddag - alt peger på Jores Okore

Jores Okore forlod Danmark efter at han spillede Champions League med FC Nordsjælland.

Nu ser alt ud til, at han vender retur til Superligaen for at spille Champions League.

Ekstra Bladet forstår på kilder med gode relationer til Aston Villa, at den danske midterforsvarer i aftes fløj til København.

Alt peger mod, at den 24-årige forsvarer har brugt det seneste døgn på at få afklaret både FCK's planer med ham og har gennemgået det obligatoriske lægetjek.

Og de samtaler er nu så vidt, at FCK meddeler, at der er en ny spiller undervejs.

Alle indikatorer peger mod Jores Okore, selv om spilleren skulle have flere muligheder end en returbillet til Superligaen. Også klubber i Belgien, Holland og Spanien skulle vise interesse.

Ekstra Bladet har været i kontakt med den journalist på The Sun, som har skrevet historien, og han er af den klare opfattelse, at kun et dumpet lægetjek kan forpurre handlen.

Og det ser så ud til at det er faldet på plads nu.

FCK har selv skrevet, at de vil præsentere en spiller. Ekstra Bladet er til stede ved præsentationen kl. 16.

Se også: Medie: FCK henter Jores Okore

Se også: Fup med CL-lodtrækning? Her 'fumler' legende med kuglerne

Se også: Officielt: Sådan bliver fremtidens Champions League